ระเบียบคณะกรรมการนโยบายพลังงานแห่งชาติระเบียบคณะกรรมการนโยบายพลังงานแห่งชาติว่าด้วยหลักเกณฑ์วิธีการ และเงื่อนไขในการประกอบกิจการพลังงานพ.ศ.๒๕๕๑ โดยที่มาตรา ๑๔๒ วรรคสองแห่งพระราชบัญญัติการประกอบกิจการพลังงาน พ.ศ. ๒๕๕๐ ได้บัญญัติให้คณะกรรมการนโยบายพลังงานแห่งชาติปฏิบัติหน้าที่ของคณะกรรมการกำกับกิจการพลังงานไปพลางก่อนจนกว่าพระมหากษัตริย์ทรงแต่งตั้งคณะกรรมการกำกับกิจการพลังงานและเนื่องจากผู้ประกอบกิจการที่ได้รับใบอนุญาตหรือได้รับสัมปทานตามประกาศของคณะปฏิวัติฉบับที่ ๕๘ ลงวันที่ ๒๖ มกราคม พ.ศ. ๒๕๑๕ อยู่แล้วต้องปฏิบัติตามเงื่อนไขข้อกำหนดของการอนุญาตหรือการได้รับสัมปทานตามประกาศของคณะปฏิวัติฉบับดังกล่าวต่อไปจนกว่าจะได้รับใบอนุญาตตามพระราชบัญญัติการประกอบกิจการพลังงานพ.ศ. ๒๕๕๐ ทั้งนี้ ตามมาตรา ๑๕๔ วรรคสี่ แห่งพระราชบัญญัติการประกอบกิจการพลังงานพ.ศ. ๒๕๕๐ ดังนั้น เพื่อมิให้การดำเนินการดังกล่าวต้องหยุดชะงักซึ่งจะส่งผลกระทบต่อแผนกำลังการผลิตไฟฟ้าของประเทศ คณะกรรมการนโยบายพลังงานแห่งชาติจึงมีมติเมื่อวันที่๑๗ มกราคม ๒๕๕๑ เห็นชอบการออกระเบียบคณะกรรมการนโยบายพลังงานแห่งชาติเพื่อกำหนดหลักเกณฑ์ วิธีการ และเงื่อนไขในการอนุญาตการประกอบกิจการพลังงานตามพระราชบัญญัติการประกอบกิจการพลังงานพ.ศ. ๒๕๕๐ และได้ดำเนินการตามความในมาตรา ๒๖แห่งพระราชบัญญัติการประกอบกิจการพลังงาน พ.ศ. ๒๕๕๐ แล้วอาศัยอำนาจตามความในมาตรา ๑๔๒ วรรคสอง และมาตรา๑๕๔ แห่งพระราชบัญญัติการประกอบกิจการพลังงาน พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการนโยบายพลังงานแห่งชาติจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการนโยบายพลังงานแห่งชาติว่าด้วยหลักเกณฑ์ วิธีการ และเงื่อนไขในการประกอบกิจการพลังงาน พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ระเบียบนี้ให้ใช้บังคับแก่ผู้ประกอบการที่ได้รับอนุญาตหรือสัมปทานให้ประกอบกิจการไฟฟ้าตามประกาศของคณะปฏิวัติฉบับที่ ๕๘ ลงวันที่ ๒๖ มกราคม พ.ศ. ๒๕๑๕ก่อนวันที่พระราชบัญญัติการประกอบกิจการพลังงาน พ.ศ. ๒๕๕๐ มีผลใช้บังคับแต่ยังมีขั้นตอนให้ต้องปฏิบัติตามประกาศของคณะปฏิวัติฉบับดังกล่าวต่อไป ทั้งนี้ไม่รวมถึงการขอโอนหรือการขอต่ออายุใบอนุญาตข้อ ๔ ให้ผู้ประกอบกิจการที่ได้รับอนุญาตหรือสัมปทานให้ประกอบกิจการไฟฟ้าตามประกาศของคณะปฏิวัติฉบับที่ ๕๘ ลงวันที่ ๒๖ มกราคม พ.ศ. ๒๕๑๕ ดังกล่าวยื่นขออนุญาตเพื่อการปฏิบัติตามเงื่อนไขข้อกำหนดของการอนุญาตหรือการได้รับสัมปทานตามประกาศของคณะปฏิวัติฉบับที่๕๘ ลงวันที่ ๒๖ มกราคม พ.ศ. ๒๕๑๕ต่อไปจนกว่าจะได้รับใบอนุญาตตามพระราชบัญญัติการประกอบกิจการพลังงาน พ.ศ. ๒๕๕๐ทั้งนี้ ตามมาตรา ๑๕๔ วรรคสี่ แห่งพระราชบัญญัติการประกอบกิจการพลังงาน พ.ศ. ๒๕๕๐โดยให้ผู้ได้รับใบอนุญาตหรือได้รับสัมปทานยื่นเอกสารต่างๆที่สำนักงานนโยบายและแผนพลังงาน กระทรวงพลังงาน ในกรณีที่ต้องยื่นในกรุงเทพมหานครและที่สำนักงานพลังงานจังหวัดในจังหวัดที่เกี่ยวข้องในกรณีที่ต้องยื่นในจังหวัดอื่นข้อ ๕ ให้คณะกรรมการนโยบายพลังงานแห่งชาติพิจารณาและอนุญาตตามเงื่อนไขข้อกำหนดตามประกาศของคณะปฏิวัติฉบับที่ ๕๘ ลงวันที่ ๒๖ มกราคม พ.ศ. ๒๕๑๕และระเบียบหรือประกาศที่ออกตามประกาศของคณะปฏิวัติ ฉบับที่ ๕๘ ลงวันที่ ๒๖ มกราคมพ.ศ. ๒๕๑๕ ต่อไปแก่ผู้ประกอบกิจการที่ได้ยื่นขออนุญาตตามข้อ ๔ประกาศณ วันที่ ๓๐ มกราคม พ.ศ. ๒๕๕๑โฆสิตปั้นเปี่ยมรัษฎ์รองนายกรัฐมนตรีประธานกรรมการนโยบายพลังงานแห่งชาติปริยานุช/ผู้จัดทำ๑๓กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๒๒ ง/หน้า ๔๕/๓๑ มกราคม ๒๕๕๑